O gravidă de 36 de ani a murit la Craiova, în salonul izolator. Era suspectă de COVID-19.
În noaptea de joi spre vineri, femeia de 36 de ani din Băileşti a fost transportată cu o salvare la Spitalul Filantropia din Craiova. Surse din lumea medicală confirmă faptul că pacienta însărcinată avea febră şi probleme de respiraţie. Medicii au cerut transferul la Spitalul Judeţean din Craiova.
Gravida a fost mutată cu aprobarea autorităţilor de la Bucureşti, respectându-se toate procedurile, precizează aceleaşi surse.La Spitalul Judeţean, femeia a fost testată pentru depistarea virusului SARS CoV-2 şi a fost plasată în izolator în aşteptarea rezultatului.Ulterior, starea de sănătate a pacientei s-a agravat şi murit în urma unui stop cardiorespirator.Medicii au constatat decesul mamei şi al copilului. Cazul va fi anchetat de autorităţile competente.